Klerewinkel stuur dieetstafies saam met bestellings‘n Voorbeeld van die Atkins-stafies wat saam met ‘n bestelling versend is (Foto: jessemarisaelao/Twitter) Die Amerikaanse klerehandelsmerk Forever 21 het om verskoning gevra dat hy dieetstafies saam met bestellings na sy klante gestuur het. Die handelsmerk is skerp veroordeel op sosiale media vir die Atkins-dieetstafies wat saam met aanlyn bestellings verskeep is, insluitend plusgrootte bestellings. Atkins bemark dié stafies as lae-koolhidraat versnapering vir gewigsverlies, berig CNN. “Ek het ŉ baaikostuum by Forever 21 gekoop en hulle het ŉ Atkins-stafie vir my saamgestuur,” het een Twitter-gebruiker gesê. “Dankie dat julle my daaraan herinner dat ek nie ŉ strandlyfie het nie.” Talle wou weet of die dieetstafies slegs saam met plusgrootte bestellings uitgestuur is, maar Forever 21 het dit ontken. Volgens CNN het die handelsmerk in ŉ verklaring gesê hy het die gratis dieetstafies saam met alle bestellings en groottes uitgestuur. “Forever 21 verras soms ons klante met gratis toetsprodukte van derdepartye in hul aanlyn bestellings,” het die maatskappy gesê. “Die betrokke gratis produk is by alle aanlyn bestellings ingesluit, vir alle groottes en in alle kategorieë. Dit word slegs vir ŉ beperkte tyd uitgestuur en is intussen verwyder. Ons vra om verskoning vir enigiemand wat aanstoot geneem het. Dit was nie ons bedoeling nie.” Ander sosialemediagebruikers het egter die maatskappy verdedig en gesê dis bloot bemarking en klante is oorsensitief. my mom ordered some clothes from @Forever21 ‘s plus size collection and they sent a Atkins diet bar along with the stuff she ordered???? pic.twitter.com/Lxi6XnuOB1 — jesse (@jessemarisaelao) July 19, 2019 I went from a size 24 to 18, still a plus size girl, so I ordered jeans from @Forever21 Opened the package, when I looked inside I see this Atkins bar. What are you trying to Tell me Forever 21, I’m FAT, LOSE WEIGHT? do you give these to NON-PLUS SIZE WOMEN as well? pic.twitter.com/ds8kUTs7T7 — MissGG????️‍???? (@MissGirlGames) July 19, 2019